CELEX: 31985R2474
Language: el
Date: 1985-08-29 00:00:00
Title: Κανονισμός (ΕΟΚ) αριθ. 2474/85 της Επιτροπής της 29ης Αυγούστου 1985 περί καθορισμού των ειδικών συντελεστών μετατροπής σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur

Avis juridique important

|

31985R2474

Κανονισμός (ΕΟΚ) αριθ. 2474/85 της Επιτροπής της 29ης Αυγούστου 1985 περί καθορισμού των ειδικών συντελεστών μετατροπής σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur  

Επίσημη Εφημερίδα αριθ. L 234 της 31/08/1985 σ. 0078 - 0079 Ισπανική ειδική έκδοση: Κεφάλαιο 03 τόμος 37 σ. 0159  Πορτογαλική ειδική έκδοση : Κεφάλαιο 03 τόμος 37 σ. 0159 

***** ΚΑΝΟΝΙΣΜΟΣ (ΕΟΚ) αριθ. 2474/85 ΤΗΣ ΕΠΙΤΡΟΠΗΣ  της 29ης Αυγούστου 1985  περί καθορισμού των ειδικών συντελεστών μετατροπής σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2),  τον κανονισμό αριθ. 129 του Συμβουλίου περί της τιμής της λογιστικής μονάδας και των τιμών συναλλάγματος που πρέπει να εφαρμόζονται στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,  τον κανονισμό (ΕΟΚ) αριθ. 1393/76 της Επιτροπής της 17ης Ιουνίου 1976 περί καθορισμού των λεπτομερειών εφαρμογής σχετικά με την εισαγωγή προϊόντων που υπάγονται στον αμπελοοινικό τομέα, καταγομένων από ορισμένες τρίτες χώρες (5), όπως τροποποιήθηκε τελευταία από τον κανονισμό (ΕΟΚ) αριθ. 2135/84 (6), και ιδίως το άρθρο 1α παράγραφος 4,  τη γνώμη της Νομισματικής Επιτροπής,  Εκτιμώντας:  ότι, σύμφωνα με το άρθρο 1α του κανονισμού (ΕΟΚ) αριθ. 1393/76, χρησιμοποιούνται ειδικοί συντελεστές για τη μετατροπή σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur· ότι οι ειδικοί συντελεστές που εφαρμόζονται σήμερα, έχουν καθορισθεί από τον κανονισμό (ΕΟΚ) αριθ. 2364/85 της Επιτροπής (7)·  ότι, για τα νομίσματα των κρατών μελών που έχουν διατηρήσει μεταξύ τους στιγμιαία μέγιστη διαφορά 2,25 %, η ειδική τιμή είναι ο συντελεστής μετατροπής που προκύπτει από την κεντρική τιμή· ότι, για τα λοιπά νομίσματα, η ειδική τιμή για την περίοδο από την 1η Σεπτεμβρίου 1985 μέχρι τις 28 Φεβρουαρίου 1986 ισούται με το συντελεστή μετατροπής σε σχέση προς το σύνολο των νομισμάτων των κρατών μελών που έχουν διατηρήσει μέγιστη στιγμιαία διαφορά 2,25 %, η οποία προκύπτει από το μέσο όρο που έχει ληφθεί υπόψη για τον υπολογισμό των νομισματικών εξισωτικών ποσών που ίσχυαν την 1η Αυγούστου 1985·  ότι, με τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων κρατών μελών (8), όπως τροποποιήθηκε τελευταία από τον κανονισμό (ΕΟΚ) αριθ. 855/84 (9), και ιδίως το άρθρο 2β, οι κεντρικές τιμές καθώς και οι τιμές αγοράς πρέπει να πολλαπλασιάζονται με ένα διορθωτικό συντελεστή από την περίοδο εμπορίας 1984/85· ότι, στη συνέχεια της ευθυγράμμισης των κεντρικών τιμών που πραγματοποιήθηκε στα πλαίσια του νομισματικού συστήματος, με ισχύ από τις 22 Ιουλίου 1985, ο διορθωτικός αυτός συντελεστής καθορίσθηκε σε 1,035239 από το άρθρο 1 του κανονισμού (ΕΟΚ) αριθ. 2055/85 της Επιτροπής (10),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ειδική τιμή που αναφέρεται στο άρθρο 1α του κανονισμού (ΕΟΚ) αριθ. 1393/76 είναι:  α) για το βελγικό φράγκο/φράγκο Λουξεμβούργου:  1 βελγικό φράγκο/φράγκο Λουξεμβούργου = 0,0215462 ECU·  β) για τη δανική κορόνα:  1 δανική κορόνα = 0,118835 ECU·  γ) για το γερμανικό μάρκο:  1 γερμανικό μάρκο = 0,431540 ECU·  δ) για το γαλλικό φράγκο:  1 γαλλικό φράγκο = 0,140728 ECU·  ε) για τη λίρα στερλίνα:  1 λίρα στερλίνα = 1,72914 ECU·  στ) για την ιρλανδική λίρα:  1 ιρλανδική λίρα = 1,33314 ECU·  ζ) για την ιταλική λίρα:  100 ιταλικές λίρες = 0,0641697 ECU·  η) για το ολλανδικό φιορίνι:  1 ολλανδικό φιορίνι = 0,383001 ECU·  θ) για τη δραχμή:  100 δραχμές = 0,931870 ECU.  Άρθρο 2  Ο κανονισμός (ΕΟΚ) αριθ. 2364/85 καταργείται.  Άρθρο 3  Ο παρών κανονισμός αρχίζει να ισχύει την 1η Σεπτεμβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Αυγούστου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 89 της 29. 3. 1985, σ. 1.  (3) ΕΕ αριθ. 106 της 30. 10. 1962, σ. 2553/62.  (4) ΕΕ αριθ. L 263 της 19. 9. 1973, σ. 1.  (5) ΕΕ αριθ. L 157 της 18. 6. 1976, σ. 20.  (6) ΕΕ αριθ. L 196 της 26. 7. 1984, σ. 21.  (7) ΕΕ αριθ. L 223 της 21. 8. 1985, σ. 5.  (8) ΕΕ αριθ. L 106 της 12. 5. 1971, σ. 1.  (9) ΕΕ αριθ. L 90 της 1. 4. 1984, σ. 1.  (10) ΕΕ αριθ. L 193 της 25. 7. 1985, σ. 33.